Старадарожскі сельсавет

Старадаро́жскі сельсаве́т — адміністрацыйна-тэрытарыяльная адзінка ў складзе Старадарожскага раёна Мінскай вобласці Беларусі. Цэнтр — аграгарадок (да 2009 г. вёска) Старыя Дарогі.

 Геаграфія 
Старадарожскі сельсавет мяжуе з Новадарожскім, Палажэвіцкім, Дражнаўскім, Языльскім сельсаветамі Старадарожскага раёна Мінскай вобласці. 

 Гісторыя 
Утвораны 20 жніўня 1924 года ў складзе Старадарожскага раёна Слуцкай акругі БССР. З 9 чэрвеня 1927 года ў складзе Бабруйскай акругі. Пасля скасавання акруговай сістэмы 26 ліпеня 1930 года ў Старадарожскім раёне БССР. Пасля ўвядзення абласнога падзелу 20 лютага 1938 года ў Старадарожскім раёне Мінскай вобласці. З 20 верасня 1944 года па 8 студзеня 1954 года ў складзе Бабруйскай вобласці. З 25 снежня 1962 года сельсавет у складзе Слуцкага раёна. З 30 ліпеня 1966 года ў складзе адноўленага Старадарожскага раёна. У 1967 годзе ў склад Палажэвіцкага сельсавета перададзена вёска ШчытыРашэнні выканкома Мінскага абласнога Савета дэпутатаў працоўных ад 11 і 25 мая 1967 г. // Збор законаў, указаў Прэзідыума Вярхоўнага Савета Беларускай ССР, пастаноў і распараджэнняў Савета Міністраў Беларускай ССР. — 1967, № 18 (1176)..

 Населеныя пункты 
У склад сельсавета ўваходзяць 12 населеных пунктаў:
 аграгарадок Старыя Дарогі
 аграгарадок Шапчыцы
 вёска Аляксандраўка
 вёска Дубное
 вёска Кармазы
 вёска Лагі
 вёска Макарычы
 вёска Новіны
 вёска Оршаль
 вёска Слабодка
 вёска Старыя Ісаевічы
 раз'езд Фалічы

 Насельніцтва 
Насельніцтва сельсавета паводле перапісу 2009 года — 1724 чалавекіКолькасць насельніцтва населеных пунктаў Мінскай вобласці Беларусі паводле перапісу 2009 года, з іх 92,7 % — беларусы, 5,5 % — рускія, 0,9 % — украінцыЭтнічны склад насельніцтва сельсаветаў Беларусі паводле перапісу 2009 года; паводле перапісу 2019 года — 1676 чалавекКолькасць насельніцтва населеных пунктаў Мінскай вобласці Беларусі паводле перапісу 2019 года.

 Вытворчая сфера 
 Старадарожскае лясніцтва ДВЛГУ «Старадарожскі вопытны лясгас»
 ЛДД-683 ДЭУ-68 
 ААТ «Старадарожскае»
 ТАА «Шапчыцы-агра».

 Сацыяльна-культурная сфера 
 Ахова здароўя: тры фельчарска-акушэрскіх пункта ў аг. Старыя Дарогі і Шапчыцы, в. Макарычы.
 Адукацыя: две дашкольныя установы ў аг. Старыя Дарогі і Шапчыцы.
 Культура: Старадарожскі сельскі цэнтр культуры і адпачынку, бібліятэка-клуб у аг. Шапчыцы, бібліятэка ў аг. Старыя Дарогі.

 Літаратура 
 Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.
 Административно-территориальное устройство Республики Беларусь (1981—2010 гг.): справочник. — Минск: БелНИИДАД, 2012. — 172 с.


Катэгорыя:Былыя сельсаветы Слуцкага раёна
Катэгорыя:Сельсаветы Беларусі, утвораныя ў 1924 годзе